Elsa Joubert

Elsa Joubert (opprinnelig Elsabé Antoinette Murray Joubert; født 19. oktober 1922 i Paarl i Unionen Sør-Afrika, død 14. juni 2020 i Cape Town) var en sørafrikansk forfatter, i randen av sestigers-retningen, som skrev på afrikaans. Hun ble kjent for sin roman Die swerfjare van Poppie Nongena, som ble oversatt til 13 språk, satt opp som drama og filmatisert som Poppie Nongena.

Liv og virke

Bakgrunn
Joubert hadde hugenottisk bakgrunn. Hennes forfedre flyktet fra Frankrike i 1686 og slo seg ned i Sør-Afrika. Faren hennes var lærer, og hans far igjen var pastor i Worcester. Begge hadde de en sterk innflytelse på Elsas utvikling og senere forfatterskap. Hennes mor snakket konsekvent engelsk med henne.

Hun vokste opp i Paarl, hun gikk ut av pikeskolen La Rochelle i Paarl i 1939. Så studerte hun ved University of Stellenbosch der hun tok en Bachelor of Arts-grad i 1942 og et Secondary Education Diploma i 1943. Hun fortsatte studiene ved University of Cape Town der hun tok mastergrad i nederlandsk-afrikaans litteratur i 1945.

Karriere
Etter studiene underviste hun ved Hoër Meisieskool, en pikeskole i Cradock, arbeidet hun fra 1946 til 1948 som redaktør for damesidene i Huisgenoot, et familieblad utgitt på afrikaans.

Joubert var tilknyttet avantgarde-bevegelsen av afrikaans-skrivende Sestigers, men hadde der en posisjon noe i dens utkanter.

I 1950 giftet hun seg med Klaas Steytler, en journalist og senere publisist og forfatter, som døde i 1998. Hun fikk tre barn, to døtre og en sønn, og bodde i Oranjezicht i Cape Town.

Hun døde i Cape Town den 14. juni 2020 av covid-19-relaterte grunner.

Utmerkelser
 Ikhamanga-ordenen i sølv, 2004
 Fellow of the British Royal Society of Literature
 Æresdoktor ved Stellenbosch University (2001)
 Eugène Marais Prize for Ons wag op die kaptein (1964)
 CNA Prize for Bonga (1971)
 W.A. Hofmeyr Prize for Poppy Nongena (1979)
 W.A. Hofmeyr Prize og Hertzog Prize for Die reise van Isobelle
 Louis Luyt Prize og CNA Prize (1997)
 Winifred Holtby Memorial Prize fra Royal Society of Literature for Poppie (1980)
 Olivier Award for beste skuespill (London)
 Obi Award for beste manuskript (New York City)
 Hertzog Prize for prosa (1998)

Verker

Reiseskildringer
 Water en woestyn (Uganda en Kaïro), Dagbreek Boekhandel, 1957
 Die verste reis (Wes-Europa), 1959
 Suid van die wind (Madagaskar), 1962
 Die staf van Monomotapa (Mosambiek), 1964
 Swerwer in die Herfsland (Oos-Europa), 1968
 Die nuwe Afrikaan (Angola), Tafelberg, 1974
 Gordel van Smarag (Indonesië), Tafelberg, 1997

Romaner og noveller
 Ons wag op die kaptein - To die at sunset, Tafelberg, 1963
 Die Wahlerbrug, Tafelberg, 1969
 Bonga, Tafelberg, 1971
 Die swerfjare van Poppie Nongena, Tafelberg, 1978 - The long journey of Poppie Nongena (1980), oversatt til 13 språk, dramatisert for teater
 Melk (Short Stories), Tafelberg, 1980
 Die laaste Sondag - The last Sunday, Tafelberg, 1983
 Poppie - die drama (co-author Sandra Kotzé), 1984
 Die vier vriende, 1985 - The four friends (1987) (barnebok)
 Missionaris, 1988
 Dansmaat (noveller), Tafelberg, 1993
 Die reise van Isobelle, Tafelberg, 1995
 Twee Vroue, Tafelberg, 2002

Selvbiografier
 'n Wonderlike Geweld, Tafelberg, 2005 - A Lion on the Landing (2014), oversatt til engelsk av Irene Wainwright
 Reisiger, Tafelberg, 2010

Referanser

Eksterne lenker 
 

Sørafrikanske forfattere
Personer fra Paarl
Dødsfall relatert til covid-19 i Sør-Afrika

Forfattere ofre for covidpandemien